pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สารแสดงความเสียใจจากนายกรัฐมนตรีถึงนายกรัฐมนตรีสาธารณรัฐฝรั่งเศส
วันพฤหัสบดีที่ 13 ธันวาคม 2561
สารแสดงความเสียใจจากนายกรัฐมนตรีถึงนายกรัฐมนตรีสาธารณรัฐฝรั่งเศส
สารแสดงความเสียใจจากนายกรัฐมนตรีถึงนายกรัฐมนตรีสาธารณรัฐฝรั่งเศส
ตามที่เกิดเหตุกราดยิงเกิดขึ้นบริเวณตลาดคริสต์มาส (Marché de Noël - Christmas Night Market) เมืองสตราสบูร์กในฝรั่งเศส เมื่อวันที่ ๑๑ ธันวาคม ๒๕๖๑ ส่งผลให้มีผู้เสียชีวิตและบาดเจ็บ นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนายเอดัวร์ ฟีลิป นายกรัฐมนตรีสาธารณรัฐฝรั่งเศส ดังนี้
Excellency,
I am profoundly shocked and saddened to learn of the horrendous attack in Strasbourg on 11 December 2018, which resulted in the tragic loss of lives, including one Thai citizen on holiday in that city, with a dozen more injured.
Thailand shares France’s loss and stands with France in condemning this terrorist attack. The abominable act reminds us that terrorism knows no borders and requires a global response. This pressing challenge must be tackled through the firm resolve of the international community. Thailand, therefore, reaffirms our commitment to cooperating closely with France and the global community in the fight against all forms of violence and terrorism.
On behalf of the Royal Thai Government and the people of Thailand, I wish to send our message of heartfelt support to Your Excellency and, through you, to the families of the victims and those affected by this tragic incident.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาเกษตรกรรุ่นใหม่
วันพุธที่ 28 มีนาคม 2561
รัฐบาลเดินหน้าพัฒนาเกษตรกรรุ่นใหม่
เพื่อ่ยกระดับเกษตรกรไทย ให้ทันสมัย เพิ่มรายได้ เพิ่มขีดความสามารถในการแข่งขัน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาเกษตรกรรุ่นใหม่ หรือ Young Smart Farmer ที่บริหารจัดการการเกษตรด้วยนวัตกรรมและเทคโนโลยี มีความคิดสร้างสรรค์ สามารถต่อยอดไปสู่การเป็นผู้ประกอบการและเป็นผู้นําทางการเกษตรในท้องถิ่นได้ โดยจะต้องมีอายุ 17 – 45 ปี เริ่มต้นทําการเกษตร มีความมุ่งมั่นที่จะพัฒนาศักยภาพของตนเอง และขึ้นทะเบียนเกษตรกรกับกรมส่งเสริมการเกษตรแล้ว ซึ่งที่ผ่านมามีผู้ผ่านการพัฒนาแล้วกว่า 7,500 ราย และตั้งเป้าหมายพัฒนาเพิ่มอีก 3,280 รายในปีนี้ ทั้งนี้ เกษตรกรรุ่นใหม่จะได้รับการพัฒนาให้มีความรู้ มีข้อมูลตัดสินใจ จัดการผลผลิตและตลาดได้ และจะต้องผ่านการประเมินศักยภาพด้วยการสร้างรายได้ไม่ต่ํากว่า 180,000 บาทต่อปี ผู้สนใจติดต่อได้ที่ สนง.เกษตรอําเภอทุกแห่งทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดร.สุวิทย์ และคณะผู้บริหารกระทรวง อว. ร่วมบันทึกเทปถวายพระพรแด่สมเด็จพระนางเจ้าสุทิดาฯ พระบรมราชินี เนื่องในโอกาสวันมหามงคลเฉลิมพระชนมพรรษา 3 มิถุนายน 2563
วันอังคารที่ 2 มิถุนายน 2563
ดร.สุวิทย์ และคณะผู้บริหารกระทรวง อว. ร่วมบันทึกเทปถวายพระพรแด่สมเด็จพระนางเจ้าสุทิดาฯ พระบรมราชินี เนื่องในโอกาสวันมหามงคลเฉลิมพระชนมพรรษา 3 มิถุนายน 2563
ดร.สุวิทย์ และคณะผู้บริหารกระทรวง อว. ร่วมบันทึกเทปถวายพระพรแด่สมเด็จพระนางเจ้าสุทิดาฯ พระบรมราชินี เนื่องในโอกาสวันมหามงคลเฉลิมพระชนมพรรษา 3 มิถุนายน 2563
วันที่ 20 พฤษภาคม 2563 ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม และคณะผู้บริหาร หัวหน้าหน่วยงานในสังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.) เข้าร่วมบันทึกเทป ถวายพระพรแด่สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันมหามงคลเฉลิมพระชนมพรรษา 3 มิถุนายน 2563 เพื่อแสดงถึงความจงรักภักดีและสํานึกในพระมหากรุณาธิคุณของพระองค์อันหาที่สุดมิได้ ณ ห้องส่ง 5 อาคารปฏิบัติการวิทยุโทรทัศน์ สถานีโทรทัศน์ช่อง 9 MCOT HD
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ผู้ช่วยโฆษกฯ ระบุนายกรัฐมนตรีขอให้หน่วยงานที่เกี่ยวข้องสร้างการรับรู้เกี่ยวกับการใช้รถใช้ถนนให้เกิดความปลอดภัยเพื่อป้องกันและลดอุบัติเหตุในช่วงเทศกาลสงกรานต์
วันพฤหัสบดีที่ 16 มีนาคม 2560
ผู้ช่วยโฆษกฯ ระบุนายกรัฐมนตรีขอให้หน่วยงานที่เกี่ยวข้องสร้างการรับรู้เกี่ยวกับการใช้รถใช้ถนนให้เกิดความปลอดภัยเพื่อป้องกันและลดอุบัติเหตุในช่วงเทศกาลสงกรานต์
ผู้ช่วยโฆษกฯ ระบุนายกรัฐมนตรีขอให้หน่วยงานที่เกี่ยวข้องสร้างการรับรู้เกี่ยวกับการใช้รถใช้ถนนให้เกิดความปลอดภัยเพื่อป้องกันและลดอุบัติเหตุในช่วงเทศกาลสงกรานต์ กําชับข้าราชการทุกภาคส่วนตั้งใจทําหน้าที่ของตนเองดูแลช่วยเหลือบรรเทาความทุกข์ยากของประชาชน
วันนี้ ( 14 มี.ค. 60) เวลา 15.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรี แจ้งที่ประชุมและหน่วยงานที่เกี่ยวข้องทั้งกระทรวงคมนาคมและหน่วยงานฝ่ายความมั่นคงได้มีการสร้างการรับรู้เกี่ยวกับการดูแลป้องกันอุบัติเหตุในช่วงเทศกาลสงกรานต์ที่กําลังจะมาถึงในเดือนเมษายนนี้ โดยเฉพาะการสร้างวัฒนธรรมที่ดีในการขับขี่รถไม่ว่าจะเป็นการเอื้อเฟื้อเผื่อแผ่ในการใช้รถใช้ถนน ความมีวินัยและการเคารพกฎจราจร รวมถึงเน้นย้ําผู้ขับขี่รถยนต์และรถโดยสารสาธารณะดูแลสุขภาพร่างกายให้แข็งแรงป้องกันโรคที่เป็นอุปสรรคต่อการขับขี่รถ เช่น โรคลมชัก ขณะเดียวกันขอให้บริษัทผู้ประกอบการมีการดูแลวินัยผู้ขับขี่รถโดยสารประจําทาง รวมทั้งการนําอุปกรณ์เทคโนโลยีต่าง ๆ เช่น GPS มาติดตั้งในรถเพื่อใช้ในการควบคุมการขับขี่รถซึ่งจะสามารถช่วยสร้างความมั่นใจให้กับผู้ขับขี่รถยนต์และรถโดยสารประจําทาง ตลอดจนประชาชนเกิดความรู้สึกปลอดภัยในการใช้รถใช้ถนนเพื่อป้องกันและลดอุบัติเหตุในช่วงเทศกาลสงกรานต์นี้
พร้อมกันนี้ นายกรัฐมนตรี ได้กําชับเจ้าหน้าที่และข้าราชการทุกภาคส่วนให้ทุกคนตั้งใจทําหน้าที่ของตนเองให้ดีอย่างเต็มกําลังความรู้ความสามารถโดยไม่นิ่งดูดายและดูแลช่วยเหลือบรรเทาความทุกข์ยากของประชาชนให้ได้มากที่สุดเพื่อร่วมกันพัฒนาประเทศต่อไป
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส.จัดการประชุมจุดประกายขยายแนวคิด “Start up : PES เพื่อการท่องเที่ยวกระบี่ยั่งยืน”
วันพุธที่ 24 พฤษภาคม 2560
ทส.จัดการประชุมจุดประกายขยายแนวคิด “Start up : PES เพื่อการท่องเที่ยวกระบี่ยั่งยืน”
กระทรวงทรัพยากรธรรมชาติและสิ่งแวดล้อม โดยสํานักงานพัฒนาเศรษฐกิจจากฐานชีวภาพ (องค์การมหาชน) จัดการประชุมจุดประกายขยายแนวคิด “Start up : PES เพื่อการท่องเที่ยวกระบี่ยั่งยืน”
วันนี้ (24 พฤษภาคม 2560) กระทรวงทรัพยากรธรรมชาติและสิ่งแวดล้อม โดยสํานักงานพัฒนาเศรษฐกิจจากฐานชีวภาพ (องค์การมหาชน) จัดการประชุมจุดประกายขยายแนวคิด "Start up : PES เพื่อการท่องเที่ยวกระบี่ยั่งยืน” โดยในโอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ประธานการประชุม ได้ให้แนวทางในการดําเนินงาน ซึ่งการตอบแทนคุณระบบนิเวศ ต้องเริ่มต้นจากการสร้างจิตสํานึก ควบคู่กับการใช้หลักวิชาการ และคํานึงถึงผลประโยชน์ด้านสิ่งแวดล้อม มากกว่าค่าเงิน อีกทั้งการพัฒนาทรัพยากรธรรมชาติในท้องถิ่นจะต้องมีการถ่ายเทภารกิจอย่างสมดุล เหมาะสม เพราะทรัพยากรธรรมชาติ เป็นทรัพยากรอันมีค่าของแผ่นดิน เราต้องช่วยกันอนุรักษ์ และดูแลรักษา เพื่อคงความสมบูรณ์ของทรัพยากรธรรมชาติอย่างยั่งยืน
ในการประชุมครั้งนี้ มีนาย พินิจ บุญเลิศ ผู้ว่าราชการจังหวัดกระบี่ ผู้บริหารระดับสูง หัวหน้าหน่วยงานราชการ และผู้แทนจากภาคส่วนต่างๆ เข้าร่วมประชุม ณ ห้องประชุมพนมเบ็ญจา ชั้น 5 ศาลากลางจังหวัดกระบี่ 9/10
การตอบแทนคุณระบบนิเวศ (Payment for Ecosystem service หรือ PES) เป็นแนวคิดในการใช้มาตรการทางเศรษฐศาสตร์ หรือ ต้นทุนของบริการระบบนิเวศ มาส่งเสริมให้ผู้ใช้บริการ หรือได้รับประโยชน์จากระบบนิเวศต้อง "จ่าย หรือ ตอบแทนคุณระบบนิเวศในรูปแบบต่างๆ” ให้กับผู้ทําหน้าที่ดูแลรักษา อนุรักษ์ และฟื้นฟูระบบนิเวศ เพื่อให้คงไว้ซึ่งบริการหรือประโยชน์อย่างยั่งยืนที่ได้รับ และในขณะเดียวกันก็ทําให้ผู้ที่ดูแลรักษา ฟื้นฟูระบบนิเวศมีขวัญและกําลังใจในการดําเนินงาน มีศักยภาพการดําเนินงานที่สูงขึ้น และมีรายได้เสริมจากการทํากิจกรรมอนุรักษ์ได้ โดยเป้าหมายในการดําเนินงานมีทั้งระยะสั้น และระยะยาว ดังนี้
1. ในระยะสั้น คือ การให้ภาคส่วนที่เกี่ยวข้องตระหนักรับรู้ ในเรื่องความยั่งยืนของการท่องเที่ยวในพื้นที่จังหวัดกระบี่ และมีการดูแลอนุรักษ์ระบบนิเวศเพื่อความยั่งยืนของระบบนิเวศและกิจการตนเอง
2. ในระยะยาว ต้องการให้เกิดการประเมินมูลค่าการให้บริการระบบนิเวศด้านการท่องเที่ยว และมีการนําต้นทุนด้านมูลค่าความสวยงามของระบบนิเวศ และ ต้นทุนด้านสิ่งแวดล้อมอื่นๆ มาคิดคํานวณเพื่อหาผลตอบแทนที่แท้จริงจากการท่องเที่ยว และเกิดแนวทางใหม่ๆ ที่จับต้องได้ในการดําเนินงานท่องเที่ยวยั่งยืนในพื้นที่จังหวัดกระบี่
รัฐบาลไทย-ข่าวทำเนียบรัฐบาล-นายกฯ พอใจบรรยากาศสงกรานต์โดยรวม ชี้คนไทยใส่ใจวัฒนธรรมมากขึ้น ขณะที่เหตุอาชญากรรมลดลง เตือนประชาชนรักษาสุขภาพ ย้ำเจ้าหน้าที่เข้มงวดดูแลความปลอดภัย
วันอาทิตย์ที่ 15 เมษายน 2561
นายกฯ พอใจบรรยากาศสงกรานต์โดยรวม ชี้คนไทยใส่ใจวัฒนธรรมมากขึ้น ขณะที่เหตุอาชญากรรมลดลง เตือนประชาชนรักษาสุขภาพ ย้ําเจ้าหน้าที่เข้มงวดดูแลความปลอดภัย
นายกฯ พอใจบรรยากาศสงกรานต์โดยรวม ชี้คนไทยใส่ใจวัฒนธรรมมากขึ้น ขณะที่เหตุอาชญากรรมลดลง เตือนประชาชนรักษาสุขภาพ ย้ําเจ้าหน้าที่เข้มงวดดูแลความปลอดภัย
พลเอก ประยุทธ์ จันทร์โอชา นายกรัฐมนตรี พอใจบรรยากาศสงกรานต์โดยรวมทั่วประเทศเป็นไปด้วยดี โดยประชาชนให้ความสําคัญกับกิจกรรมที่ส่งเสริมวัฒนธรรมไทยมากขึ้นตามการรณรงค์ของภาครัฐและกระแสของละครอิงประวัติศาสตร์
รวมทั้งยังได้รับรายงานด้วยว่าสถิติการเกิดอาชญากรรมลดลงกว่าปีที่ผ่าน ๆ มา เพราะมาตรการดูแลความปลอดภัยในชีวิตและทรัพย์สินของภาครัฐที่เข้มงวด และพี่น้องประชาชนให้ความร่วมมือเป็นอย่างดี เช่น โครงการฝากบ้านไว้กับตํารวจ การเล่นน้ําด้วยความสุภาพตามแบบประเพณีไทย ไม่ใช่อุปกรณ์ที่รุนแรง และแต่งกายมิดชิด เป็นต้น
"วันนี้เป็นวันที่หลายพื้นที่กําหนดให้เล่นน้ําสงกรานต์อย่างเป็นทางการวันสุดท้าย จึงอยากให้ทุกคนร่วมกิจกรรมอย่างมีความสุขก่อนทยอยเดินทางกลับไปทํางานในวันพรุ่งนี้ โดยขอให้รักษาประเพณีอันดีงามและให้ความร่วมมือกับเจ้าหน้าที่เหมือนกับวันที่ผ่านมา"
อย่างไรก็ตาม นายกรัฐมนตรีแสดงความเป็นห่วงเรื่องสุขภาพของประชาชนที่ออกไปเล่นน้ําติดต่อกันหลายวัน โดยฝากเตือนให้ระมัดระวังรักษาสุขภาพของตัวเอง ไม่ตากแดดหรือเล่นน้ําเป็นเวลานาน เพราะอาจเป็นโรคลมแดดหรือปอดบวมได้ ไม่สาดหรือฉีดน้ําใส่ใบหน้าของผู้อื่นโดยตรง เพราะเสี่ยงต่อโรคตาแดง และไม่ดื่มเครื่องดื่มแลกอฮอล์ในขณะเล่นน้ํา เพราะแอลกอฮอล์อาจทําให้หัวใจทํางานหนักในช่วงที่มีอากาศร้อน จนส่งผลให้ช็อกหรือเสียชีวิตได้
"นายกฯ กําชับเจ้าหน้าที่ตํารวจทุกพื้นที่ให้จัดกําลังทั้งในและนอกเครื่องแบบ ออกตรวจตราเฝ้าระวังในจุดที่มีประชาชนเล่นน้ําเป็นจํานวนมาก เพราะทราบว่าบางแห่งมีเหตุคนร้ายลอบตัดสายกระเป๋าคล้องคอ ซึ่งเป็นซองพลาสติกกันน้ํา เพื่อขโมยโทรศัพท์มือถือ รวมทั้งป้องกันเหตุอนาจารหรือลวนลามผู้อื่น เพื่อให้เป็นเทศกาลสงกรานต์ที่ปลอดภัยและทุกคนมีความสุข สนุกสนาน อย่างแท้จริง"
.....................................
สํานักโฆษก
รัฐบาลไทย-ข่าวทำเนียบรัฐบาล-​ไทย - เยอรมนี พร้อมแลกเปลี่ยนความร่วมมือด้านอาชีวศึกษา
วันพุธที่ 1 สิงหาคม 2561
​ไทย - เยอรมนี พร้อมแลกเปลี่ยนความร่วมมือด้านอาชีวศึกษา
​ไทย - เยอรมนี พร้อมแลกเปลี่ยนความร่วมมือด้านอาชีวศึกษา
วันนี้ (1 ส.ค. 2561) เวลา 14.30 น. นายเพเทอร์ พรือเกล (H.E. Mr. Peter Prügel) เอกอัครราชทูตสหพันธ์สาธารณรัฐเยอรมนีประจําประเทศไทย เข้าเยี่ยมคารวะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี เพื่ออําลาเนื่องในโอกาสพ้นจากหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รัฐมนตรีประจําสํานักนายกรัฐมนตรีกล่าวขอบคุณเอกอัครราชทูตเยอรมัน ที่ปฏิบัติหน้าที่ในการส่งเสริมความสัมพันธ์ระหว่างทั้งสองประเทศให้แนบแน่นยิ่งขึ้น ตลอดระยะเวลา 3 ปีที่ดํารงตําแหน่ง โดยความสัมพันธ์ไทย – เยอรมนี ดําเนินไปอย่างราบรื่นและพร้อมสานต่อความสัมพันธ์ที่ดีเช่นนี้ต่อไป
ทั้งสองฝ่ายได้หารือถึงความร่วมมือทั้งด้านเศรษฐกิจ การศึกษา วิทยาศาสตร์ เทคโนโลยี และนวัตกรรม โดยเอกอัครราชทูตเยอรมนี ได้เห็นความสําคัญไทยในฐานะศูนย์กลางด้านการคมนาคมและโลจิสติกส์ของภูมิภาค ภาคธุรกิจเยอรมันยังให้ความสนใจในโครงการสําคัญของรัฐบาล อาทิ โครงการระเบียงเศรษฐกิจภาคตะวันออก (EEC) ซึ่งรัฐมนตรีประจําสํานักนายกรัฐมนตรีได้กล่าวเชิญชวนให้นักลงทุนชาวเยอรมันเข้ามาร่วมลงทุนในโครงการต่าง ๆ โดยเฉพาะในสาขาที่เยอรมนีมีความเชี่ยวชาญ รัฐมนตรีประจําสํานักนายกรัฐมนตรียังกล่าวขอบคุณที่เยอรมนีที่ส่งเสริมความร่วมมือด้านการศึกษา โดยเฉพาะอาชีวศึกษาในรูปแบบต่าง ๆ ทั้งนี้ ไทยมีความสนใจพิเศษเกี่ยวกับโครงการปรับเปลี่ยนทักษะแรงงาน (Workforce Reskilling) เพื่อเตรียมความพร้อมให้กับแรงงานไทยที่กําลังก้าวเข้าสู่สังคมผู้สูงอายุ
ในช่วงท้าย ทั้งสองฝ่ายกล่าวสนับสนุนให้ไทยและเยอรมนียกระดับความร่วมมือให้แน่นแฟ้นขึ้นไปอีกในช่วงที่ไทยจะเป็นประธานอาเซียน ในปี 2562 เพื่อเชื่อมโยงความร่วมมือทั้งในระดับทวิภาคี ไตรภาคี และพหุภาคี ด้วย
รัฐบาลไทย-ข่าวทำเนียบรัฐบาล-จุรินทร์เปิด มหกรรมการค้าชายแดนไทย-มาเลเซีย กระตุ้นเศรษฐกิจชายแดน ฝ่าทุกสถานการณ์
วันพุธที่ 19 กุมภาพันธ์ 2563
จุรินทร์เปิด มหกรรมการค้าชายแดนไทย-มาเลเซีย กระตุ้นเศรษฐกิจชายแดน ฝ่าทุกสถานการณ์
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เปิดงาน “มหกรรมการค้าชายแดน ณ จังหวัดนราธิวาส”ที่ สนามกีฬามหาราช อ. สุไหงโก-ลก จ. นราธิวาส
พร้อมด้วยนายนิพนธ์ บุญญามณี รัฐมนตรีช่วยว่าการกระทรวงมหาดไทย กระทรวงพาณิชย์ โดยกรมการค้าต่างประเทศ พร้อมผู้ประกอบการทั้งฝั่งไทยและมาเลเซีย
นายจุรินทร์ กล่าวว่า รัฐบาลได้ให้ความสําคัญกับการพัฒนาเขตเศรษฐกิจพิเศษบริเวณชายแดน เพื่อเป็นประตูเชื่อมโยงทางเศรษฐกิจกับประเทศเพื่อนบ้านและเป็นกลไกในการยกระดับรายได้พัฒนาคุณภาพชีวิตของประชาชน และกระจายความเจริญสู่ภูมิภาคอย่างยั่งยืน และเป็นรูปธรรมสําหรับกระทรวงพาณิชย์มีนโยบายชัดเจนในการส่งเสริมการส่งออกและเร่งรัดตัวเลขการส่งออกที่สามารถทําได้รวดเร็วที่สุดเป็นรูปธรรมที่สุดประการหนึ่ง คือการเร่งรัดการค้าชายแดนและการค้าผ่านแดนสําหรับมูลค่าในปี 2562 การค้าชายแดนและการค้าผ่านแดนมีมูลค่ารวมกันกว่า 1.3 ล้านล้านบาท มีประเทศมาเลเซียเป็นผู้ค้าชายแดนอันดับหนึ่งมีมูลค่าการค้ารวม 514,066 ล้านบาท
การจัดงานมหกรรมการค้าชายแดนในอําเภอสุไหงโก-ลก จังหวัดนราธิวาส จึงเป็นกลยุทธ์หนึ่งของกระทรวงพาณิชย์ที่สอดรับกับนโยบายดังกล่าวโดยเฉพาะไทยและมาเลเซียมีความสัมพันธ์ที่ดีต่อกัน มีการไปมาหาสู่กันเป็นญาติมิตรพี่น้องและทําธุรกิจการค้าระหว่างกัน มายาวนานการจัดงานในครั้งนี้จึงมีส่วนช่วยส่งเสริมให้ธุรกิจของทั้งสอง ประเทศมีความเข้มแข็งและยกระดับการส่งออกสร้างเครือข่ายทางการค้าและความสัมพันธ์ที่ใกล้ชิดทางธุรกิจระหว่างกันให้แน่นแฟ้นยิ่งขึ้นต่อไปในอนาคต โดยเฉพาะอย่างยิ่งการจัดงานมหกรรมการค้าชายแดนไทยมาเลเซียครั้งนี้นอกจากมีส่วนช่วยสนับสนุนให้เศรษฐกิจการท่องเที่ยวของอําเภอสุไหงโก-ลก ให้มีความคึกคักขึ้นแล้ว ยังมีส่วนช่วยให้ผู้บริโภคนักธุรกิจทั้งฝั่งไทยและมาเลเซียมีโอกาสเลือกซื้อสินค้าและนําเข้าสินค้าที่มีคุณภาพทั้งสินค้าที่ผลิตโดยกลุ่มมูลนิธิส่งเสริมศิลปาชีพในสมเด็จพระนางเจ้าสิริกิติ์พระบรมราชินีนาถในสามจังหวัดชายแดนภาคใต้ซึ่งนํามาจัดเป็นครั้งแรก
"ขอขอบคุณหน่วยงานทั้งส่วนกลางและภูมิภาค ที่ได้บูรณาการจัดงานในวันนี้ รวมทั้งมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ ที่ให้เกียรติเข้าร่วมงาน และขออวยพรให้การจัดงานประสบความสําเร็จตามความมุ่งหมาย และขออวยพรให้ทุกท่านประสบความสําเร็จในการเจรจาธุรกิจการค้าได้ ตามที่ตั้งใจไว้ทุกประการ บัดนี้ ถึงเวลาอันสมควรแล้ว ผมขอเปิดงาน “มหกรรม การค้าชายแดน ณ จังหวัดนราธิวาส” ณ บัดนี้ ขอบคุณครับ" นายจฺรินทร์ กล่าว
สําหรับบรรยากาศการจัดมหกรรมนั้นมีทั้งการจัดจําหน่ายสินค้าราคาถูกให้กับประชาชนและการจัดแสดงสินค้าชายแดนภาคใต้ การจัดแสดงฟาร์มตัวอย่างการเพาะเห็ดนางฟ้า บูธผ้าบาติกต่างๆ นอกจากนั้นรองนายกรัฐมนตรีและรัฐมนตรีว่าการกระทรวงพาณิชย์ให้ความสนใจเป็นพิเศษคือบูธของมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ และได้ซื้อแจกันลายนกเงือก ซึ่งเป็นนกที่อาศัยอยู่ในป่า บาลาฮาลา จังหวัดนราธิวาสด้วย
นอกจากนั้นยังให้ความสนใจบูธของกลุ่มแม่บ้านบาติกจังหวัดนราธิวาสได้เพิ่มมูลค่าให้กับผ้าบาติกด้วยกันผลิตเป็นหน้ากากอนามัยผ้าแฟชั่นเพื่อใช้ในพื้นที่อีกด้วย
รัฐบาลไทย-ข่าวทำเนียบรัฐบาล-ครม.ไฟเขียว ธพว.ต่ออายุมาตรการช่วยเหลือลูกค้า-ผู้ประกอบการ SMEs น้ำท่วมทั่วประเทศ ผ่านโครงการ “สินเชื่อฟื้นฟู SMEs จากอุทกภัยและภัยพิบัติ”วงเงินสินเชื่อ 5,000 ล้านบาท
วันพุธที่ 2 สิงหาคม 2560
ครม.ไฟเขียว ธพว.ต่ออายุมาตรการช่วยเหลือลูกค้า-ผู้ประกอบการ SMEs น้ําท่วมทั่วประเทศ ผ่านโครงการ “สินเชื่อฟื้นฟู SMEs จากอุทกภัยและภัยพิบัติ”วงเงินสินเชื่อ 5,000 ล้านบาท
ตามมติ ครม. เมื่อวันที่ 1 ส.ค.2560 เห็นชอบให้ธนาคารขยายระยะเวลาโครงการสินเชื่อฟื้นฟู SMEs จากอุทกภัยและภัยพิบัติ ปี 2560 ซึ่งเป็นโครงการต่อเนื่องจากโครงการสินเชื่อฟื้นฟู SMEs จากอุทกภัยภาคใต้ ปี 2560 วงเงิน 5,000 ล้านบาท
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) เปิดเผยว่า ตามมติที่ประชุมคณะรัฐมนตรี (ครม.) เมื่อวันที่ 1 ส.ค.2560 เห็นชอบให้ธนาคารขยายระยะเวลาโครงการสินเชื่อฟื้นฟู SMEs จากอุทกภัยและภัยพิบัติ ปี 2560 ซึ่งเป็นโครงการต่อเนื่องจากโครงการสินเชื่อฟื้นฟู SMEs จากอุทกภัยภาคใต้ ปี 2560 วงเงิน 5,000 ล้านบาท ซึ่งมีวงเงินเหลือ 3,500 ล้านบาทที่จะสิ้นสุดโครงการในวันที่ 7ส.ค. 2560 นี้ออกไปอีก 6 เดือนนับจากวันที่มติครม. ออกเพื่อช่วยเหลือผู้ประกอบการ SMEs ที่ได้รับผลกระทบจากอุทกภัยและภัยพิบัติทั่วประเทศให้สามารถปรับปรุง ฟื้นฟู และมีเงินทุนหมุนเวียนในกิจการ โดยครอบคลุมพื้นที่ประสบเหตุในปัจจุบัน รวมทั้งอาจจะเกิดขึ้นในพื้นที่อื่นๆ
ทั้งนี้ โครงการสินเชื่อฟื้นฟู SMEs จากอุทกภัยและภัยพิบัติ ปี 2560 วงเงินโครงการ 5,000 ล้านบาท เพื่อผู้ประกอบการที่เป็นนิติบุคคล บุคคลธรรมดา ที่จดทะเบียนกับหน่วยงานราชการที่เกี่ยวข้องกับธุรกิจ และไม่เป็นบุคคลล้มละลาย วงเงินกู้สูงสุดต่อรายที่ 15 ล้านบาท ระยะเวลากู้ยืมตลอดโครงการไม่เกิน 7 ปี โดยปีที่ 1-3 คิดอัตราดอกเบี้ยที่ 3% และปีที่ 4-7 เป็นไปตามที่ธนาคารกําหนด โดย 3 ปีแรก รัฐบาลชดเชยอัตราดอกเบี้ยให้กับธนาคารในอัตรา 3% คิดเป็นวงเงิน 450 ล้านบาท โดยวงเงินไม่เกิน 5 ล้านบาทต่อราย สามารถใช้ บสย.ค้ําประกัน
นายมงคล คาดว่ามาตรการช่วยเหลือครั้งนี้จะสามารถช่วยเหลือเอสเอ็มอีและผู้ประสบความเดือดร้อนได้ถึง 1,000 ราย เป็นการค้ําประกันเฉลี่ยรายละ 5 ล้านบาท ทําให้เกิดสินเชื่อหมุนเวียนในระบบของธนาคาร 5,000 ล้านบาทและเกิดทุนหมุนเวียนเข้าสู่ระบบเศรษฐกิจถึง 22,900 ล้านบาท ซึ่งก่อนหน้านี้ ธนาคาร ได้ออกมาตรการเพื่อช่วยเหลือลูกค้าธนาคารที่ได้รับผลกระทบ 2 มาตรการ คือ 1.มาตรการพักชําระหนี้สําหรับวงเงินกู้แบบมีระยะเวลา (Term Loan) พักชําระเงินต้นพร้อมดอกเบี้ยเป็นระยะเวลาไม่เกิน 6 เดือนและ 2.สินเชื่อฉุกเฉินเพื่อฟื้นฟูกิจการกรณีเป็นลูกค้าเดิมของธนาคารระยะเวลากู้สูงสุดไม่เกิน 5 ปี ปลอดชําระคืนเงินต้นไม่เกิน 1 ปี หากเป็นลูกหนี้วงเงินอนุมัติรวมไม่เกิน 1 ล้านบาท ให้กู้สูงสุดไม่เกิน 5 แสนบาท หากเป็นลูกหนี้วงเงินรวม 1-5 ล้านบาทให้กู้สูงสุดไม่เกิน 1ล้านบาท และหากวงเงินกู้มากกว่า 5 ล้านบาท ให้กู้สูงสุดไม่เกิน 2ล้านบาท คิดอัตราดอกเบี้ย 4.99% ต่อปี
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์ และกิจกรรมเพื่อสังคม 085-980-7861
รัฐบาลไทย-ข่าวทำเนียบรัฐบาล-รองโฆษกรัฐบาลแจง เรือ Seabourn แวะจอดภูเก็ต 10 ชม. ตามเส้นทางเดิม แตกต่างเรือ “เวสเตอร์ดาม” ขอจอดนอกเหนือเส้นทาง ย้ำดูแลความปลอดภัยคนไทยอันดับแรก
วันพฤหัสบดีที่ 13 กุมภาพันธ์ 2563
รองโฆษกรัฐบาลแจง เรือ Seabourn แวะจอดภูเก็ต 10 ชม. ตามเส้นทางเดิม แตกต่างเรือ “เวสเตอร์ดาม” ขอจอดนอกเหนือเส้นทาง ย้ําดูแลความปลอดภัยคนไทยอันดับแรก
รองโฆษกรัฐบาลแจง เรือ Seabourn แวะจอดภูเก็ต 10 ชม. ตามเส้นทางเดิม แตกต่างเรือ “เวสเตอร์ดาม” ขอจอดนอกเหนือเส้นทาง ย้ําดูแลความปลอดภัยคนไทยอันดับแรก
วันที่ 13 ก.พ. 63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีที่เรือ Seabourn Ovation จะเทียบท่าที่จังหวัดภูเก็ตนั้น เป็นเรือที่มีเส้นทางการเดินเรือปกติที่กําหนดผ่านจังหวัดภูเก็ต โดยมีกําหนดแวะพักประมาณ 10 ชั่วโมงเท่านั้น ซึ่งมีผู้โดยสารและลูกเรือเป็นชาวยุโรป ที่ผ่านมาเรือลํานี้ได้รับอนุญาตให้จอดเทียบท่า ที่ฮ่องกง เวียดนาม แหลมฉบัง เกาะกูด กัวลาลัมเปอร์ ลังกาวี ขณะที่แพทย์ประจําเรือได้แจ้งมาว่า ไม่มีผู้ป่วยใดเข้าเกณฑ์ตามนิยาม รวมถึงสามารถติดตามผู้โดยสารและลูกเรือทุกราย เนื่องจากเป็นเพียงจุดแวะพัก 10 ชั่วโมงเท่านั้น
“ประเทศไทยไม่ได้มีมาตรการห้ามการเดินทางหรือห้ามชาติใดชาติหนึ่งเข้าประเทศ อีกทั้งไทยยังมีมาตรการควบคุมโรค ซึ่งคํานึงถึงความมั่นใจและปลอดภัยของคนไทยเป็นลําดับแรก ทั้งทางบก เรือ และอากาศ แต่เรือลํานี้จะต่างจากการขอเทียบท่าของเรือเวสเตอร์ดาม เพราะเรือเวสเตอร์ดาม เป็นการขอจอดเรือฉุกเฉินนอกเหนือเส้นทางเดินเรือ และได้ถูกปฏิเสธการเทียบท่าจาก ไต้หวัน ญี่ปุ่น ฟิลิปปินส์ อีกทั้งยังเป็นการจอดเทียบท่าเพื่อกระจายผู้โดยสารออกเส้นทางอื่น เช่น โดยสารทางเครื่องบินกลับประเทศ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ กล่าวเปิดงาน Cyber Defense Initiative Conference (CDIC) ครั้งที่ 18 ประจำปี 2019
วันพุธที่ 27 พฤศจิกายน 2562
ปลัดกระทรวงดิจิทัลฯ กล่าวเปิดงาน Cyber Defense Initiative Conference (CDIC) ครั้งที่ 18 ประจําปี 2019
ปลัดกระทรวงดิจิทัลฯ กล่าวเปิดงาน Cyber Defense Initiative Conference (CDIC) ครั้งที่ 18 ประจําปี 2019
วานนี้ (26 พฤศจิกายน 2562) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้ให้เกียรติเป็นประธานกล่าวเปิดงาน Cyber Defense Initiative Conference (CDIC)ครั้งที่ 18 ประจําปี 2019 ณ ศูนย์นิทรรศการและการประชุมไบเทค บางนา พร้อมทั้งบรรยายพิเศษในประเด็นความท้าทายใหม่สําหรับการบริหารจัดการเทคโนโลยีดิจิทัลสําหรับองค์กรให้สอดคล้องกับกฎหมายความมั่นคงปลอดภัยไซเบอร์และการคุ้มครองข้อมูลส่วนบุคคล โดยกล่าวถึงแนวโน้มการใช้งานอินเทอร์เน็ตของคนไทยในยุคดิจิทัลที่มีมากถึง 100% บนอุปกรณ์พกพา จึงย่อมก่อให้เกิดช่องทางหรือแรงกระตุ้นให้อาชญากรไซเบอร์พุ่งเป้าโจมตีอุปกรณ์พกพามากขึ้นดังนั้น ผู้ให้บริการจึงควรตระหนักและให้ความสําคัญด้านความมั่นคงปลอดภัยไซเบอร์ และยังได้กล่าวถึงวัตถุประสงค์สําคัญของการออกกฎหมาย 2 ฉบับ คือ พ.ร.บ.การรักษาความมั่นคงปลอดภัยไซเบอร์ พ.ศ. 2562 และ พ.ร.บ.คุ้มครองข้อมูลส่วนบุคคล พ.ศ. 2562
นอกจากนี้ นางสาวอัจฉรินทร์ฯ ยังได้กล่าวถึงภารกิจของกระทรวงดิจิทัลเพื่อเศรษฐกิจและสังคมในการสนับสนุนให้ประเทศไทยเดินหน้าสู่ยุค Thailand 4.0 อันได้แก่ 1) National Broadbandการวางโครงข่ายอินทอร์เน็ตไปยังทุกหมู่บ้านทั่วไทย ซึ่งเป็นโครงสร้างพื้นฐานสําคัญที่จะผลักดันให้ประเทศไทยก้าวเข้าสู่ยุคดิจิทัลอย่างแท้จริง รวมไปถึงสอนชาวบ้านให้ใช้งานอินเทอร์เน็ตและตระหนักถึงภัยคุกคามไซเบอร์ 2) การพัฒนาบุคลากรสร้าง Digital Workforce ให้รองรับความต้องการของตลาดดิจิทัล 3) Digital Parkสร้างเขตส่งเสริมอุตสาหกรรมและนวัตกรรมดิจิทัล เพื่อใช้เป็นศูนย์กลางการพัฒนาเทคโนโลยีดิจิทัลในภูมิภาคอาเซียน และ 4) Anti-Fake News Center การจัดตั้งศูนย์ต่อต้านข่าวปลอม โดยร่วมมือกับหน่วยงานภาครัฐและเอกชนกว่า 200 แห่ง รวมไปถึงสมาคมนักข่าวแห่งประเทศไทย โดยเน้นการแก้ไขข่าวที่มีผลกระทบต่อประชาชนในวงกว้าง เช่น ภัยพิบัติ สุขภาพ เศรษฐกิจ และความมั่นคง
*****************
รัฐบาลไทย-ข่าวทำเนียบรัฐบาล-โฆษก ก.อุตฯ ย้ำรัฐบาลให้ความสำคัญกับพัฒนาทุกภาคส่วนไปพร้อมกัน โดยเฉพาะภาคการเกษตรที่จะไม่ทอดทิ้งไว้ข้างหลังอย่างแน่นอน!
วันพุธที่ 5 กรกฎาคม 2560
โฆษก ก.อุตฯ ย้ํารัฐบาลให้ความสําคัญกับพัฒนาทุกภาคส่วนไปพร้อมกัน โดยเฉพาะภาคการเกษตรที่จะไม่ทอดทิ้งไว้ข้างหลังอย่างแน่นอน!
โฆษก ก.อุตฯ ย้ํารัฐบาลให้ความสําคัญกับพัฒนาทุกภาคส่วนไปพร้อมกัน โดยเฉพาะภาคการเกษตรที่จะไม่ทอดทิ้งไว้ข้างหลังอย่างแน่นอน!
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม เปิดเผยว่า ตามที่มีสื่อมวลชนบางฉบับได้วิจารณ์การทํางานของรัฐบาล โดยระบุว่า รัฐบาลมุ่งเน้นพัฒนาอุตสาหกรรมไปสู่ อุตสาหกรรม 4.0 โดยหลงลืมการพัฒนาภาคเกษตรกรรมนั้น ขอเรียนชี้แจงว่า การพัฒนาตามยุทธศาสตร์ Thailand 4.0 เป็นโมเดลเศรษฐกิจที่จะนําพาประเทศไทยให้หลุดพ้นจากกับดักประเทศรายได้ปานกลาง กับดักความเหลื่อมล้ํา และกับดักความไม่สมดุล พร้อม ๆ กับเปลี่ยนผ่านประเทศไทยไปสู่ประเทศที่มีความมั่นคง มั่งคั่ง และยั่งยืน โดยสิ่งที่คนไทยจะได้รับจาก Thailand 4.0 จะมีในส่วนที่เกี่ยวข้องกับภาคการเกษตร และภาคอุตสาหกรรม
“เกษตรกรในยุค 4.0 จะหลุดพ้นจากกับดักความยากจนและจะเป็นผู้ประกอบการทางการเกษตรสมัยใหม่(Smart Farmers) ที่มีการบริหารจัดการดีขึ้น ต้นทุนการผลิตต่ํา และเพิ่มมูลค่าสินค้าทางการเกษตรจากการแปรรูปได้ ขณะที่ภาคอุตสาหกรรมได้กําหนดแนวทางการพัฒนาให้ขับเคลื่อนด้วยเทคโนโลยีและความคิดสร้างสรรค์ ใน 10 อุตสาหกรรมเป้าหมาย คือ การต่อยอด 5 อุตสาหกรรมเดิม (First S-Curves) ประกอบด้วย อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจฉริยะ อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ การเกษตรและเทคโนโลยีชีวภาพ และอุตสาหกรรมอาหารแห่งอนาคต และการสร้าง 5 อุตสาหกรรมใหม่ (New S-Curves ประกอบด้วย อุตสาหกรรมหุ่นยนต์ อุตสาหกรรมการบินและโลจิสติกส์ อุตสาหกรรมเชื้อเพลิงชีวภาพและเคมีชีวภาพ และอุตสาหกรรมดิจิทัล” นางสาวนิสากร กล่าว
โฆษกกระทรวงอุตสาหกรรม กล่าวย้ําด้วยว่า การพัฒนาอุตสาหกรรมตามแนวทาง Thailand 4.0 ให้ความสําคัญกับภาคการเกษตร เห็นได้จากการกําหนดอุตสาหกรรมเป้าหมายที่เกี่ยวข้องกับภาคการเกษตร คือ การเกษตรและเทคโนโลยีชีวภาพ และอุตสาหกรรมเชื้อเพลิงชีวภาพและเคมีชีวภาพ เพื่อนําผลผลิตทางการเกษตรมาต่อยอดและพัฒนาในการสร้างมูลค่าเพิ่ม ซึ่งจะทําให้ผลผลิตทางการเกษตร เช่น อ้อย มันสําปะหลัง ปาล์ม ข้าว และข้าวโพด มีมูลค่าเพิ่มสูงขึ้น ทําให้เกษตรกรมีชีวิตความเป็นอยู่ที่ดีขึ้น และสร้างฐานเศรษฐกิจที่มั่นคงจากความหลากหลายทางชีวภาพ และการที่รัฐบาลให้การส่งเสริมการพัฒนาในพื้นที่ระเบียงเศรษฐกิจพิเศษภาคตะวันออก(EEC) ถือเป็นการต่อยอดพัฒนาจาก Eastern Sea Board เดิม โดยในพื้นที่ EEC จะเป็นแหล่งริเริ่มโมเดลการสะสมทุนความรู้ เทคโนโลยี และนวัตกรรมให้ลูกหลานคนไทย สามารถเข้าถึงอย่างเท่าเทียมกัน และจะเป็นต้นแบบสําหรับขยายไปสู่พื้นที่อื่นๆของประเทศไทย นอกจากนี้ หากพิจารณาถึงงบประมาณด้านการเกษตรในปี 2560 และปี 2561 แล้วจะพบว่าในปี 2560 กระทรวงเกษตรและสหกรณ์ ได้รับงบประมาณจํานวน 94,417 ล้านบาท ในปี 2561 ได้รับงบประมาณในเบื้องต้นจํานวน 102,559 ล้านบาท
“เห็นได้ว่าในปัจจุบันรัฐบาลได้ให้ความสําคัญกับภาคการเกษตรเป็นอย่างมาก และในอนาคตก็ยังยังให้ความสําคัญกับภาคการเกษตรด้วยเช่นกัน เพื่อเป็น“สังคมที่เดินหน้าไปด้วยกัน ไม่ทอดทิ้งใครไว้ข้างหลัง” โฆษกกระทรวงอุตสาหกรรม กล่าวทิ้งท้าย